dh-unibe/image-text_koenigsfelden-charters-post-1500 huggingface dataset:
Wir, der schultheis und rat zuͦ Waldszhuͦt, tùnd kunt menglichem mit disem brief, ✳ das ✳ fùr uns, ✳ als wir in unserm raͧt zum
rechten gesessen syen, ✳ komen sint die bescheiden Heini Weber, unser burger, an eim teil, und Clein Cuͦnrat, ✳ der von Kùnigszvelden
knecht, am̄ andˀn teil, verfùrsprechet zu beider sit, als recht ist, ✳ als von einer legelen ✳ mit wins wegen, ✳ so der egenant
Heini Weber ✳ fùr sin eigen win in sin hus ✳ usz der trotten gefùret. ✳ und aber der vorgn̄t Clein Cùni vermeint, wie das Clewin
Alenstich ✳ die ✳ selben legelen ✳ mit win ✳ zuͦ zenhenden ✳ heͣte geben, ✳ darumb er die ✳ in der von Kùnigszfelden hoff in unser
stat von heissens wegen irs schafners ✳ gefùrt heͣte, nach dem und zehender von alter heͣrkomen weren, das si ir legenlen ✳ hinder wem si die ankomen und nit gelihen haben nemen moͤgen. ✳ darumb der vorgn̄t Heini Weber zuͦ dem vorgenanten Clein Cùni gerichtes begeret, ✳ deszhalben erber lùte von beiden teilen in der saͤch verhòrt worden sint. und nach
dem und wir clag und antwùrt ingenomen, ✳ ouch erber lùte uff beiden teilen vermerckt und si die sach ze beider sit
zù uns ✳ zum rechten gesetzt haͧnd, ✳ als ouch die sach von unserm gericht fùr ùns, ✳ si ✳ darum ze entscheiden, gewist ist, so
haben wir ùns erkennt, sidmaͧl und die zehender also herkomen werent, das si ir legelen hinder wem si die ankomen
und finden ✳ und nit gelihen heͣtent ✳ nemen moͤgent, ✳ und ouch Bantlin Stehelin ✳ den Weber ✳ geheissen heͣte, dem zehender
sin legelen staͧn ✳ ze laͧssen ✳ und deheinen win darin tuͦn, ✳ das denn der egn̄t Clein Cùni darumb dem vorgn̄ten ✳ Weber
nùt ze antwurten habe und der anclaghalb ✳ nwͧ und hernach ledig sin soͤlle .✳ des zum urkund, so haben wir unser
stat secret insigel laͧssen hencken ✳ mit rechter urteil an disen brief, ✳ der geben ist ✳ uff mentag vor sant Gallen tag
des jàrs nach Crists gepùrt gezalt thusent vier hundert viertzig und acht jàre ꝫcꝭ.
448
638
Konigsf. 638
Nͦ✳ 45 ✳
spruchbrieff von einer
legellen win
K
S 33
Staatsarchiv
AARGAU
Kùngszveld